મુંબઈ હુમલા પછી એવી માગ ઊઠી કે આ તમામ એજન્સીઓ વચ્ચે એક જોરદાર સંકલન હોવું જોઈએ અને એવી પણ માગ ઊઠી કે ઈન્ડિયન કોસ્ટગાર્ડ જે અત્યારે ડિફેન્સ મિનિસ્ટ્રીના હવાલે છે તેને ગૃહમંત્રાલયના હવાલે મૂકવું જોઈએ, કારણ કે ઇન્ટેલિજન્સ બ્યૂરો અને રાજ્ય પોલીસ એ ગૃહમંત્રાલયનો વિષય છે એટલે જો કોસ્ટગાર્ડને ડિફેન્સ મિનિસ્ટ્રીમાંથી હટાવીને ગૃહમંત્રાલયને સોંપવામાં આવે તો ત્રણે એજન્સીની ઉપર એક જ મંત્રાલય હોય, જેને લીધે સારું સંકલન થઈ શકે, પરંતુ આજદિન સુધી આ દિશામાં કામ આગળ વધ્યું નથી.